Borroka-zelaiaren hedaduraz — Eibar.ORG | Eibarko peoria\nHemen zaude: Hasiera / Blogak / Nire uste harroan / Borroka-zelaiaren hedaduraz\nXabier Mendiguren 2006/03/02 13:13\nMichel Houellebecq idazle frantsesak bere hasierako obretako bat du "Extension du domaine de la lutte" (gaztelaniaz, "Ampliación del campo de batalla"). Liburu horrekin ez du zerikusirik baina, izenburu hori etorri zitzaidan gogora atzo, berriak entzuten ari nintzela.\nImajinatu borroka-zelai bat. Gerra baten erdian gaude, gudaldi bat jokatu berri da, eta armada biak zein bere lubakitara erretiratu dira. Erdian, berriz, hildakoak, alde bateko nahiz bestekoak. Borrokaldia amaitu eta gero, izango da momentu bat, handik ordu batzuetara edo biharamunean, gorpuak jasotzekoa, eta nik imajinatu nahi dut lubakietako inori ez zaiola burutik pasako une hori aprobetxatzea etsaiari jo eta tiro bat sartzeko kopetaren erdian.\nEz dakit gudaren humanizazioa den hori, edo Genevako konbentzioaren atal bat, edo logika militarraren azpitik dagoen zentzunak agindutakoa. Berdin zait: gorrotoaren gainetik, hildakoari gutxieneko errespetu bat zor zaio, eta harekin bat egiten dutenei ere bai.\nGizalege hori ez da askotan betetzen, zoritxarrez. Lasa eta Zabalaren gorpuzkinak gogora ditzaket, Tolosako hilerrian, eta beste hainbat, zerrenda nahi beste luza dezaketenak. Beste aldetik ere gogoan daukat noizbait komunikabideetan irakurria (ezin jakin egia den baina), ETAkoek asmoa zutela Ordoñezen hilobi ondoan lehergailua jartzeko, haren omenezko ekitaldian PPko kide mordoxka akabatzearren; hilketak berez duen zirrarari makabrotasun berezia eransten zion plana, dudarik gabe.\nHorregatik penatu eta haserretu nau Jaurlaritzako Barne Sailaren erabakiak Igor Anguloren hileta-omenezko ekitaldia debekatu duenean, terrorismoaren apologia izan zitekeelakoan. Javier Balza pertsona neurritsu eta bizkortzat daukat, baina kargu horretan dagoenak jakin behar du, legearen interpretazio estutik harago (kasu honetan ez da inongo epaileren agindurik izan), gizatasunez jokatu behar lukeela. Hildakoei eta bizidunei zor zaien errespetuarekin.\nBorroka-zelaia, zabaldu ordez, ea denon artean murrizten hasten garen.\nKepa Ele: Ez desitxuratu hemen gertatuakoa. Ni hasi nintzen ematen ETAkideak eta borroka-zelaietan eroritakoak alderatzearen kontrako arrazoiak (zuzenak ala okerrak baina arrazoiak). Hori baldin bada Mendigurenen mezua desitxuratzea, ba errazegi desitxuaratzen dira ba Mendigurenen mezuak.\nGero Olegario, ironia baliatuz, saiatu zen ni jartzen ETA eta ETAkideen jarduera eta motibazioa sinpleegitzat jotzen dituztenen parean, eta ironiaz ere eskatu nion bera hain sinplea ez izateko. Olegario berriro saiatu denean ETAkideak aurkezten gizajoak bezela, izugarri sufritzen dutenak, esan diot barregarria gelditzen ari zela. Eta gero zu agertu zara putreetaz hitz egiten. Ikusten duzunez, kontua ez da izan borrero-biktimen aldetatik ibiltzea.\nNola nahi ere, eskerrik asko Unamonori zuzentzen laguntzeagatik: Ez dago ezer gaizki euskaran arrazoiketarako, baizik eta ETAkideen ongizatea hainbeste inporta zaien euskaldun batzuengan.\nGaztelako bat: Lehendabizi Xabierren mezua erabat desitxuratzen duzu zure mitina botatzeko eta gero ironia mingarriaz aritzen zara hildako batekin... Hobe duzu zure mezuak ondo berrirakurtzea besteei, aurreiritzirik gabe, juzkatu baino lehen. Oharra: Gizarte honetan borrero izatetik errugabe izatera pasatzea, eta alderantziz, ze erraza den frogatu duzu. Nahita egin duzu? Eskerrik asko lekzio magistralagatik.\nBeste behin ere agerian geratu da ze motakoak diren euskal blogosferan ibiltzen diren lagun asko. Gustokoa ez zaien iritzi baten aurrean, iraintzen besterik ez dakite egiten. "astakirten", "kabroia!" "putre" irakurri daitezke hemen. Badirudi batzuk tematuta daudela Unamunori arrazoia ematean, Euskarak arrazoiketarako balio ez zuela esaten zuenean.\nGaztelako bat: Nazkagarria zait EDOZEIN hildakoari buruz ironia mingarriaz irakurtzea. Hildakoak desberdinak izanda ere putreek ez dituzte desberdintzen. Hori behintzat pentsatzen nuen nik, baina zuri irakurtzean konturatu naiz badirela ere putre moeta desberdinak ere. On egin.\nA ETAkide gizajoak! A zenbat sufritzen duten! Beren sufrimendu itzelak izugarrizko errukia sortzen dit nere baitan. Benetan gero eta parregura gehiago ematen dute ETAkideengan baliagarria den zerbait dendendatzeko aurkitu nahi dutenek. Nola daiteke hain etsita ibiltzea? Ene!\nAnda, balaklaba, zu ere barregura emateko nahian?\nJode, goiko anonimoak pertsona bera ziren, kabroia! Truko zahar horrekin batenbat engainatu du, baina www.eibar.org zerbitzariak ez du gezurrik esaten. LSSICE legeak, besteak beste, zerbitzarietarako atzipenak hilabetez gutxienez gorde behar direla dio eta zorriaren arrastoa hortxe geratu da denboraldi baterako. Antza, bere burua ezkutatzen ez du ikasi oraindik baina errespetua zer den aspaldi ahaztu zitzaion... Erraza izan da; euskal blogosferan denek ezagutzen dugu elkar... Zerbitzariko Auditorien 'log'a kontsultatu hemendik, WHOIS bat handik eta ipurdia garbitzeko erabiltzen duzun paperaren marka agertzen zaigu pantailan... Zoragarria!\nEz dakit non ikusi duzun iraina nire berbetan. Agian txarto espresatu naiz ironia erabili gureta, seguraski hori izango da, baina esan nahi nuen bakarra da ETAkoek ez dutela dibertsioz egiten egiten dutena eta eurek ERE (alegia, besteen sufrimentua onartzen dut) sufritu egiten dutela.\nGaztelakoaren "ETAko egiten dira errugabe askoren bizitza bukatzen laguntzeko" esaldiak harritu nauelako idatzi dut. Agian txarto espresatu naiz, berriro diot.\nBarkatuko didazu, baina nik ez dut inor iraindu (zuk bai Donostia) eta ez dut astakirtentzat nire burua, ez naiz lotsatzen idatzitakoaz.\nHori esanda uste dut nire jarrera argi gelditu dela eta hemen bukatzen dira Xabierren mezuarekiko nire interbentzio guztiak. Portzierto: nik zuek besteko gogoa dut, edo are gehiago, hau guztia buka dadin.\nFlipatu egin dut zuen elkarrizketa honekin, oso ondo, zorionak bioi, hortxe, hortxe, min gehien ematen duen lekura bota gezia, ez, oraindik bizi da, rematatu... A ze astakirten parea. Idatzitakoa irakurtzean lotsarik ez al duzue sentitzen? Ta gero konponbidea politikoei exijituko diegu... Guk hala jarraitzen dugun bitartean... JAI.\nA, nik uste nuen ETAkide sartzen zirela kausa zehatz baten alde, alegia, Euskal Herri independiente (eta sozialista) bat lortzeko. Eta ez nekien beraiek hildakoak jaten zituztela. Ba bai tontoak direla, hori egiten badute beste janari batzuk jan beharrean, (legatza saltsan, bakailua pil-pilean, Tolosako babarrunak plup plup plup, eta euskal sukaldeak eskaintzen zigun hainbeste plater eder). Gero ez da harritzekoa bere buruaz beste egiten badute ...\nArrazoi osoa duzu Gaztelar.\nETAkide sartzen denak ez du egiten egoerak behartuta , ezta kausa baten alde ere. ETAkide sartzen denak "errugabe askoren bizitza bukatzen laguntzeko" egiten du. Gustatzen zaio sufrimendua eragitea eta beretzat komodoa da bizimodu hori. Sadiko hutsa da. Eta gero errugabe horiek jaten ditu, ondo egosi eta gatza bota ostean.\nBukaeran ere arrazoi. Jende askoren arrazonamendu formak ez dira aldatu. Tematuta eta itsu jarraitzen dute. "Beti bezala."\nEskerrik asko berriro ere lekzioagatik.\nNere uste apalean, politika edo edozein ironia mingarri gainetik dago Mina.\nZu izan zara lehena besteak aurre juzkatzen. Lan samurra omen da zuretzat "akomodadore" lana egitea. Argi geratu da hildakoen sufrimenduak parekatzerik ez dagoela zuretzat. Nik behintzat ez dut zuk bezala pentsatzen.\nEtazaleak nonnahi somatzen badituzu zure arazoa da, baina ez duzu batere eskubiderik nere iritziak etakideen aldeko mezutzat hartzea.\nBeste behin ere, ETA den zaborrari duintasuna ematen saiatzen. Borroka-zelaietan erori diren gehienak askotan izan dira gizajo talde bat, beren gaineko indar boteresuek borrokara behartu dituztenak. Beste asko erori dira beren familien defentsan, edo lan haudiz eraikitako gizarte bat defendatzen, beren ondorengoak behar bezala bizi daitezela. Egoera larri batean beren bizitza galdu dute arriskuan zegoen beste bizitza batzuk salbatzeko. Baina ETAkide bihurtzen denak bere borondatez egiten du, inork behartuta, inoren bizitza salbatzeko, baizik eta errugabe askoren bizitza bukatzen laguntzeko, eta beste modu baketsuago batzuen bidez defendatu ez daitekeen ezer defendatzeko. Batzuk eta besteak alderatzeak ozen hitz egiten du zutaz. Beti bezala.\nGztelako bat dio:\nZer Mina da hori? Hildako batek eragiten duena?\nNik dakidanez, hemen borroka-zelaietan hildakoetaz eta beren buruaz beste egiten duten ETAkideetaz hitz egin da. Batez ere azken hauetaz. Baina zuk esaten baduzu hauen heriotza beste edonorena bezain mingarria iruditzen bazaizu, eta hauei ez diezula zaletasunik, sinistu beharko dizut.\nBaina atrebentzia baldin ez bada, zer ulertu behar dut nik ba? Anguloren heriotza bezain mingarria iruditzen zaizkuzula, adibidez, Leganesen hil egin ziren zazpi terrorista islamiko haiena? Agian azken hau bezain mingarria zazpi haiek Madrilgo trenetan erail zituztenena?\nNiri ez zaizkit berdinak iruditzen hildako guztiak. Eta pozik nago horregatik. Gizalegearen seinalea delakoan nago eta.\nGaztelako beste bat dio:\n1976ko martxoaren 3an Gasteizen hil eta zauritu zituzten pertsonak be terrorismoaren biktimatzat jotzen dau Eusko Legebiltzarrak eta beste hainbeste egitea eskatu deutsa Espainiako gobernuari. Honetan, guzurra badirudi be, alderdi guztiak bat etorri dira. Danak? Bai. Dependentistak eta independentistak, alde bietako nazionalista epelak eta mediopensionistak.\nHonek esan nahi dau posiblea dala. Zubiak egitea be posiblea dan legez. Goian bego Jose Luis.


(...) baita jatorrizko hizkuntza hil ondoan ere.\nHonetara, zenbait hizkuntzalariren eritziz, espainieraren ezaugarri berezi batzu (bost bokalak izatea, eta hasierako f-aren galtzea, esaterako) Burgos aldeko sorlekuaren euskal substratuaren eraginaren ondorio lirateke. (Ik. 15. irudia).\nBi hizkuntza elkarren ondoan, zein bere muga jakinetan daudenean, bakoitza bestearen adstratua dela esaten da.\nAkustikaren aldetik, sudurkariak ahokariei aurkajartzea ezaugarri hauetatik dator: formanteen intentsitatearen murriztea, energia maiztasun-xingola zabalagotan barreiatzea eta formante gehigarriak sartzea.\nKontsonante ahokarien eta kontsonante sudurkarien arteko aurkakotasuna ia hizkuntza guztietan ematen da.\nEuskarak aurkezten du fonema sudurkari sabaikari bat ere [n], andereño hitzekoa, adibidez.\nFonema sudurkarion gauzatze fonetikoa oso lotua dago textuinguruari, artikulagunea textuinguru honen arabera aldatzen delarik.\nFonemok, bestalde, neutralizatu egiten dira hainbat lekugunetan.\nBokal sudurkari eta ahokarien arteko aurkakotasuna oso bakan ematen da Europako hizkuntzetan, frantsesa, portugesa eta poloniera (eta euskara zaharra) salbu.


Eusko Jaurlaritzak milaka langile greba eskubiderik gabe utzi ditu | LAB SINDIKATUA\nGreba orokorra Greba Orokorra Eusko Jaurlaritzak milaka langile greba eskubiderik gabe utzi ditu\nEusko Jaurlaritzak urtarrilaren 30ean deitutako Greba Orokorreko gutxieneko zerbitzuak jakinarazi ditu. Jaurlaritzak grebaren arrakasta ezkutuan uzteko milaka langileri gehiegizko gutxieneko zerbitzuak ezarri dizkie, modu honetan berriz ere gehien sufritzen ari direnen aurka kokatu da.\nUrtarrilaren 30erako deituta dagoen lan, pentsio eta bizitza duina aldarrikatzeko greba orokorra dela eta, bermatu beharreko zerbitzuei buruzko agindua jakinarazi du Eusko Jaurlaritzako Lan eta Gizarte Gaietarako sailak. Agindu horrek langileon greba eskubidea guztiz urratzen du gehiegizko zerbitzuak ezarriz. Grebaren deitzaileok erabat arbuiatzen dugu dekretu hau eta agindua bertan behera uzteko exijitzen diogu Jaurlaritzari.\nEusko Jaurlaritzak argi utzi zuen publikoki langileen aldeko Greba Orokorrean parte hartuko ez zuela. Erosoago daude patronalarekin eta estatuko gobernuarekin lerrokatuta, gure herrian ditugun miseriazko pentsioak, lan prekarietatea eta pobreziaren aurrean ostrukarena egiten.\nPublikoki esan zuten grebarekin bat ez zetozela, baina ez dute nahi izan ezta greba deitzera eraman gaituzten arrazoiei buruz Euskal Herriko gehiengo sindikalarekin biltzea. Oraingoan beste pauso bat eman dute. Eusko Jaurlaritzak ukatu egin nahi digu pentsiodunoi, langileoi, gazteoi edo emakumeoi, langile klaseari orohar, gure aldarrikapenak kalean defendatu ahal izatea eta, horregatik, greba ahuldu nahian gehiegizko gutxieneko zerbitzuak ezarri dituzte.\nBereziki lotsagarria iruditzen zaigu emakumeen greba eskubidearen aurka hartu duten jokabidea, gutxieneko zerbitzuak bereziki altuak dira zaintza esparruetan, osasun arloan edo hezkuntzan.\nMilaka enpresetan asanbladak egiten ari dira eta milaka dira jada grebarekin bat egitea erabaki duten langileak, adibidez CAFen. Eusko Jaurlaritzak zerbitzu minimoen bitartez argazki hau ezkutuan mantendu nahi du, baina ez du lortuko. Gehiegikeriak gehiegikeria langileok gure indarra erakutsiko dugu beste eragile batzuekin batera lan, pentsio eta bizitza duin batzuen alde. Urtarrilaren 30ean bizitza erdigunean kokatzen duten politiken alde kaleak lepo beteko ditugu.


Bada zer hobeturik? | Gizartea | Berria\nBada zer hobeturik?\nUgo Mayor - EHUko Ikerbasque ikertzailea\nEAEko herritarron portaerak galdetegi baten bitartez aztertu ziren duela bost hilabete. Pandemiari aurre egiteko gomendioak bete ote genituen galderari, %37k erabat bete, %56,8k nahiko ondo, %3,9k zeozer, % 2k gutxi eta %0,3k ezer ez, erantzun ei genuen. Datu hauen irakurketa, adi, hauxe izan zen: herritarren %56,8k emandako gomendioak ez genituela behar bezala betetzen. Hura bai eskarnio publikoa. Gainera, garai berean zenbait gertaera lau haizeetara zabaldu ziren: nonbait jai ilegal bat antolatu zela, tabernetan deskontrol mota ezberdinak, arauei jaramon egiten ez zizkieten herritarrak nonahi zirela... Eta, noski, berri hauek irakurri, ikusi eta entzun genituela, jendartearen portaeretan hainbeste enfasi jartzea denok babestu genuen. Gutako bakoitzak sakrifizio handia egiten ari ginela, gure ingurukoen portaeretan hobekuntza bat bultzatuko zuelako horrek.\nBaina, medikuntza munduan nagusienetarikoa den British Medical Journal aldizkarian berriki idatzitakoaren arabera, norbanokook perfektuak ez garela azpimarratzeak badu helburu zehatza. Zein? Ba zeozer sinple bezain makiabelikoa: gobernuen kudeaketa perfektu izatetik hain urrun dagoela nolabait estaltzea. Goian aipaturiko datuak argitaratze orduan «herritarren %93,8k emandako gomendioak ondo betetzen ditu» irakurri izan bagenu, olatuz olatu gabiltzan honetan jarraitzearen zergatia beste nonbaiten zegoela konturatzeko ez genituzke akaso azken hilabete hauek alferrik pasatzen utziko.\nBaina, eguzkiaren distira hatzamar bakar batekin ezin da hain erraz estali. Eta bost hilabete beranduago argitaratutako galdetegian jasotakoaren arabera, herritarrok itsu, guztiz itsu, ez gabiltza, zorionez. Badirudi arlo ezberdinetako aunitz profesional partekatzen ibili diren hausnarketa bera, ikuspegi bera, gure herrikideek badutela ere inkesta honek agerian utzi duen modura. Eta datuak gogorrak dira. Oso. Iritzia eman duten hamarretik zazpik pandemiaren kudeaketa ezegokia egiten ari dela uste baitu. Hamarretik zazpik. Beraz, gure herrikideen %70en arabera bada zer hobeturik. Zoritxarrez, inkesta honek ez digu pistarik ematen zertan hobetu behar jakiteko, halako galderarik ez zelako egin.\nBaina Eusko Jaurlaritzak berak duela aste gutxi egin zuen beste inkesta baten arabera, herritarrok neurriak besterik gabe malgutzea ez genuela inola ere egoki ikusten argitu zen, osasuna gure lehen ardura baita. Eta pandemiari aurre egiteko modu ezberdinak lehenetsi beharko liratekeela zioten askok galdetegi horretan. Berriro ere, pista zehatzik ez zen bilatu, baina ziur naiz osasun publikoko egiturak indartzea, kutsatuen kontaktuak hobeto identifikatzeko protokoloak, edota berrogeialdian geratu behar izatekotan babes ekonomiko edota logistikoak eskaintzea planteatuko balitz, herritarron oso portzentaje altuek babestuko lituzkela neurri hauek.\nAzken finean, birusaren hedapenari aurre egiteko instrumentuak indartzea nahi dugulako denok, horrek osasuna babestu, baina baita ere ekonomia eta gure bizitza soziala berpiztuko dituelako. Jakina hori lortzeko ardura guztiona dela, noski; baina gure erakundeengan askoz gehiago espero genuen, eta oraindik itxaropena dugu egiten ari den kudeaketa eskasa hobetuko dutela.\nZeren jakin, badakigu denok, kudeaketa txarra egin bada, egiten ari bada, orain arte egindakoa aztertu beharko dela, bere osotasunean, zertan asmatzen ari garen eta zertan erratu garen jakiteko. Hori bait dela modu bakarra gauden sorgin-gurpiletik atera eta bidea zuzendu ahal izateko.\nGaraia da, beraz, ikuspegi ezberdinetatik baina lankidetzan egindako hausnarketa orokor bat egiteko. Behin hori onartuta, eta gobernuak berak ez badu egiten, ez izan dudarik. Auzolanean egin beharko da arlo ezberdinetatik boluntario lanean aritu nahi duten guztiekin, errespetu osoz baina zintzoki. Eslogan bat izatetik, askoz haratago: Euskadi, auzolana.\nUgoMayor - EHUko Ikerbasque ikertzailea


Zuzendari eta gidoilarien %62 lanik gabe geratu dira koronabirusagatik — Gaztezulo\nZuzendari eta gidoilarien %62 lanik gabe geratu dira koronabirusagatik\nZuzendari eta gidoilarien %62 lanik gabe geratu dira koronabirusagatik Jarri pentsatzen, konfinamenduan zehar zenbat pelikula eta telesail ikusi dituzu? Zer egingo zenuen horiek gabe? Bada, hauek sortzen dituzten profesional asko lanik gabe geratu dira. https://www.gaztezulo.eus/albisteak/zuzendari-eta-gidoilarien-62-lanik-gabe-geratu-dira-koronabirusagatik https://www.gaztezulo.eus/albisteak/zuzendari-eta-gidoilarien-62-lanik-gabe-geratu-dira-koronabirusagatik/@@download/image/1437765841_095772_1438011762_noticia_normal.jpg\nJarri pentsatzen, konfinamenduan zehar zenbat pelikula eta telesail ikusi dituzu? Zer egingo zenuen horiek gabe? Bada, hauek sortzen dituzten profesional asko lanik gabe geratu dira.\nSektore honetan eskubideak kudeatzeaz arduratzen den DAMA erakundeak galdetegi bat jarri du martxan koronabirusak gidoilari eta zuzendariengan osasun larrialdiak izan zuen eragina ikusteko Espainiar Estatuan.\nZine eta telebistako gidoilari eta zuzendariek bere urteko irabazien erdia galduko dutela (%52) aurreikusten du ikerketa honek. Osasun larrialdia dela eta euren jarduera gelditu behar izan dute, eta lehendik ere sektore honetan esporadikoak izaten direnez diru-sarrerak geldialdi honek ondorio larriak ekarri dizkie profesional hauei.\nGaldetegia online burutu dute sektoreko 200 profesionalek apirilak 24-28 bitartean. %62,4k onartzen du jarduera gabe gelditu izana pandemiagatik eta %49,2k bere diru sarreren %50 galduko dutela uste dute. Data horietan, kultura ministerioak oraindik ez zituen iragarri sektorearentzako diru-laguntzak.\nSektore konplexua da hau, izan ere galdetutakoen %51,3 autonomoak dira, eta ia erdiak (%43) beste lan bat behar dute bizitzeko, orokorrean irakasle sektorean. Galdetzean nola aldatu den egoera pandemiarekin %37,6ak bakarrik onartzen du bere lan egoera mantendu duela, %24,3a ERTE batean geratu da. Hauei zuzenean langabezian geratu direnak gehituta %62,4 gidoilari eta zuzendariri eragin die krisi honek.\nHala ere, honek ez die ikus-entzunezko sektore guztiei berdin eragin. Dokumentalen ekoizpenak eraman du zatirik txarrena (%76,5), film laburrek ondoren (%68,6) eta azkenik pelikulek (%51,3).\nEta orain pentsatu berriz ere, zer egingo genuen konfinamendu garaian telesail eta pelikularik gabe? Sektore honek beste edozeinek bezain besteko laguntza behar du, ezinbestekoa baita gure oreka psikologikoa mantentzeko osasun krisi larri honen erdian.


Hotelez kanpoko turismo-ostatuetako gauak %7,7 jaitsi ziren apirilean | Consumer\nOstatu horietako batez besteko egonaldia %0,7 hazi zen 2011ko apirilarekin alderatuta.\nEspainiako hotelez kanpoko turismo-ostatuek (apartamentuak, kanpinak eta landa-turismoko ostatuak) 6,3 milioi gau baino gehiago izan zituzten apirilean, 2011ko hilabete berean baino %7,7 gutxiago. Jaitsiera hori atzerritarren egonaldien jaitsieragatik (-% 11,9) eta Espainian bizi diren turistena (-% 1,8) izan zen.\nOstatu horietako batez besteko egonaldiari dagokionez, %0,7 igo zen iazko apirilarekin alderatuta. Urteko lehen lauhilekoan, ostatu-gauak %1 jaitsi ziren aurreko ekitaldiko epe berarekin alderatuta, Estatistikako Institutu Nazionalak (INE) argitaratutako datuen arabera.\nTurismo-apartamentuetako egonaldiak 3.704.230 izan ziren apirilean, iazko hilabete berean baino %11 gutxiago. Bisitari atzerritarren gaua %13,8 jaitsi zen eta Espainiako turistena %2,6. Ostatu horietako batez besteko egonaldia %0,8 igo zen, bidaiari bakoitzeko 6,2 gau izateraino.\nKanpoko bisitariek apartamentuetan egindako gauak guztizkoaren %73 izan ziren. Erresuma Batua izan zen merkatu igorle nagusia (939.617 egonaldi), 2011ko apirilean baino %17,1 gutxiago. Jaulkitzaileen hurrengo merkatua Alemania izan zen, 465.049 gau ematerekin, %13,7 gutxiago. Kanariar Uharteak (% 17,3 egonaldi gutxiago) eta Andaluzia (% 1,8 gutxiago) izan ziren helmuga gogokoenak. Madrilgo Erkidegoak okupaziorik handiena izan zuen, eskainitako apartamentuen %66,1ekin.\nApirilean, Espainiako kanpinetan 1.829.693 gau izan ziren, aurreko ekitaldiko hilabete berean baino %5,4 gutxiago. Espainian bizi ziren bisitarien egonaldiak %5,5 jaitsi ziren, eta ez-egoiliarrenak %5,3. Kanpinetako gauen %35,7 atzerriko bisitariek egin zituzten.\nErresuma Batua izan zen turisten emisio-merkatu nagusia, ez-egoiliarren gauen %28,7rekin, 2011ko apirilean baino %3,8 gutxiago. Katalunia izan zen kanpinetako lekurik gustukoena: 740.815 gau, %1,4 gutxiago; Errioxak, berriz, okupazio-mailarik handiena izan zuen kanpinetan, eskainitako lursailen %60,3rekin.\nAzkenik, landa-turismoko ostatuetan 778.920 egonaldi egin ziren apirilean, hau da, urtetik urtera %5,5 gehiago. Espainiako turisten gauak %7 igo ziren, eta atzerritarrenak %1,8. Gaztela eta Leon izan zen helmuga gogokoena, 175.673 egonaldi egin baitziren, iazko apirilean baino %14,4 gehiago. Balearrek, berriz, okupazio handiena lortu zuten, eskainitako plazen %39,2rekin.


PSE EUSKADI: Berriak: Idoia Mendia: “Elkarrizketa eta ezberdinen arteko paktua berreskuratzea izan da PSE-EEren funtsezko eginkizuna”\n2020 UZT 06 18:00 • AGENDA\nIdoia Mendia: “Elkarrizketa eta ezberdinen arteko paktua berreskuratzea izan da PSE-EEren funtsezko eginkizuna”\nEuskal Sozialisten idazkari nagusiak “La Euskadi ciudadana. Los socialistas en el Gobierno Vasco (1936-2012)” liburuaren aurkezpenean parte hartu du\nPresentación del libro "La Euskadi ciudadana. Los Socialistas en el Gobierno Vasco 1936-2012" Foto: Socialistas Vascos\nPSE-EEko idazkari nagusiak, Idoia Mendiak, gogorarazi du Euskal Sozialistek 2016an sinatutako koalizio-akordioak “elkarrizketa eta ezberdinen arteko paktua berreskuratzearren” jokatu duen funtsezko egitekoa, eta galdetu du zer izan zitekeen Euskadin une horretan bere alderdiak uko egin izan balio gobernagarritasunean inplikatzeari eta abertzaleen arteko aliantza bat gauzatu izan balitz.\nIdoia Mendiak gogorarazi du PSE-EEk uko egin ziola “edozein mendeku-ekintzarako tentaziori” eta Eusko Jaurlaritza iraganera jotzetik libratzearen alde egin zuela, Ibarretxe planarekin bizitako edo jada Kataluniak bizi zueneko egoera antzirudikatzen zuena. “Arriskua benetakoa zen. Eta Gobernu horrekin, hots, egungo honekin, egin genuena izan zen herritarren agendara zuzentzea, enplegura, berdintasunera, klima-aldaketara, zerbitzu publikoetara, memoria iragan berria blindatzeko konpromisoa hitzartzea, inork ez dezan ahantzi terrorismoaren bidegabekeria, eta, etorkizuneko autogobernuari buruzko hausnarketa talde guztietara zabaltzea”, azpimarratu du.\nAzken kontu horri buruz, autogobernuaz, Mendiak PSE-EEk azaldutako baldintzak berretsi ditu, legaltasuna errespetatzea eta adostasun zabal bat bilatzea. “Ez dugu sinesten ez garena simulatzeko artifizio juridikoetan, legaltasuna hautsi eta bizikidetza arriskuan jartzeko. Eta ez dugu onartzen herritarren artean kategoriak ezartzerik ere”, adierazi du.\nPSE-EEko idazkari nagusiak Antonio Rivera eta Rafael Leonisioren La Euskadi ciudadana. Los socialistas en el Gobierno Vasco (1936-2012) liburuaren aurkezpenean hartu du parte. Obrak alderdi honen Eusko Jaurlaritzan zeneko garaiaren errepaso historiko eta politikoa egiten du, Ramón Rubial Fundazioak bultzatutako argitalpena da eta Gasteizen aurkeztu da egileen parte-hartzearekin.\nIdoia Mendiak azaldu du PSE-EEk saihestu egin duela gobernu berean bi gobernu paralelo eratzeko tentazioan erortzea, adostutakoari leial izanez edo ahots propio bereizituari uko eginez. “Sozialistok egoki irizten diogunean adierazten ditugu geure aldeak; bi alderdi ezberdin gara, hitzartu izan duguna partekatu ahal dugularik”, esan du.\nEta azpimarratu du Euskal Sozialistek Estatutua ospatzen dutela, nazionalistek horren garapen eskaria poltsikoratu nahi duten bitartean, eta esan du euskal agenda euskaldunen eskubide sozialak ere badirela, eta euskal Y-a bezalako proiektuak sozialistek asmatu zituztela lehen-lehenik, eta eurek desblokeatu zituztela gero.\n“Nik eginkizun erabakigarri hori aldarrikatzen dut, bestetik ezinbestekoa aurrera begira Euskadi soziala eraikitzeko. Autogobernua eta horren garapena ahalbidetu zuena. Gure berezitasunak defendatzen eta Euskadi eta Espainia pluralean era aktiboan parte hartzen”, azaldu du.\nMendiak Patxi Lópezen Gobernuaren “eginkizun eraldatzailea” ere aldarrikatu du. “Hain da egia, ez delarik gaur egun Euskadin Gobernu hark diseinatua ez den inaugurazio-zinta mozturik: Biocruces, Donostialdeako Metroa, Gipuzkoan AHT hedatzea, Eibar eta Urdulizko ospitaleak… Eta ez dago ere, egun, une hartan aurreikusi ez zen politika estrategikorik: berrikuntza, kronikotasun estrategia, ingelesa ikastetxeetako komunikazio-hizkuntza izatea, krisi klimatikoaren kontrako borroka, zahartzea... Are autogobernu kontuan ere, hamahiru eskumen transferitu ziren hiru urtean, Ibarretxeren hamarkadan transferitutako hiru eskumenen aldean”, arrazoitu du.\nIdoia Mendiak Iñigo Urkulluren lehen legegintzaldian sozialistek erakutsitako jarrerari egotzi dio PSE-Eek hauteskundeetan lortutako susperraldia. Legegintzaldi horretan EAJ hasieran bakarrik egon zen gobernuan, eta Euskal Sozialistekin lortutako akordioekin iraun zuen gero, gobernutik kanpo segitu arren. “Oposiziotik ez da gobernatzen, baina eragin daiteke gobernagarritasunean. Lidergo handia eta konfiantza politikoa behar dira horretarako. Nik uste dut alderdi gisa susperraldira eraman gaituen arrazoietako bat, hain zuzen, garai hori, Urkulluren lehen agintaldia, kudeatu genuen moduan datzala, nola kudeatu genuen gure legebiltzar jarduna eta nola jakin genuen alderdia berrantolatzen. Nahiz eta emaitzak ez diren berehala ikusten”, adierazi du.


Beste errekardari asko ohi dabiltzan bezala, hau batetik bestera bere gauzak saltzen edo tratuan zebilen. Herri batean, halabeharrez, galai gazte batekin topatu zan; eta ikusi ta ezagutu zueneko, abegor txit gozo ta agasajo txit handiak egiten hasi zitzaion:\nAi hau enkontrua! Zina ta bedeika! Hau galaia! Hau joia preziatua! Hauxe bai gure Donostiako semea degula!\nHonela beste mila edertasun gazte horri esan ziozkan.\nHarako beren tratu-gauzetara etorri ziranean, horra non gure galaiak eskeini txarren bat egin, ta behar ez zan moduren bat errekardariari erakutsi, ta biak haserratu ziran; ta tortila goitik behera irauli, ta andrearen beletak jirabuelta arin eman, ta gaztearen kontra bihurtu, besoak gerrian ifini ta desaire guziak esaten hasi zitzaion:\nNere jende onak, zer ikusi behar ote degu? Zer eskeini degu hau, edo nork egin digu? Honi begira, hau nongoa ote degu? Honen patxadari begira, ea, ken orpoetatik, koartoan bosteko estanpa, ken gure begietatik, ez guri behintzat horrelakorik. Hau nor degu? Gu espainol puru-puruak! Hau nongoa dan ez dakigu, gure aita ta ama frantsesak ziran, baina gu espainol garbiak, San Bizenteko Pontean bateatuak. Jende onak, hau zer degu? Ken hortik, ai hau kontua! Deabruak ikusi du golilarekin astoa!\nEta honela beste gauza asko, edo ahora zetozkionak ausardia handiarekin esan, eta galai hori lotsaturik utzi zuen; eta estudiantea bazan ere, bere legeak eta erretorika andrearenak hondatu ziozkan, ta bereak eta gehiago aditu, ta gehiagoren bildurrak isilik ihes egin erazo zion.


Eskualde garraioaren zerbitzu berriak eskualdeko hiriburuetara gerturatuko ditu erabiltzaileak - - Aiaraldea.eus\nEskualde garraioaren zerbitzu berriak eskualdeko hiriburuetara gerturatuko ditu erabiltzaileak\nArabako Foru Aldundia 2017-03-02 11:54\nAmurrioko autobus geltokia. Argazkia: aiaraldea.eus\nBAT txartela sartu eta erreserba zentroa jarriko da\nArabako Foru Aldundiak aurten lizitatuko du zerbitzua\nEskualdeko garraioaren foru zerbitzu berriak linea erregularrik ez duten herrietako biztanleak eskualdeko hiriburuetara gerturatuko ditu, oinarrizko zerbitzuak errazago jaso ditzaten (hezkuntza, osasuna, saltegiak, erakundeak eta abar). Berritasunak izango dira, orobat, BAT txartela erabiltzeko aukera, ibilbide eta ordutegi zehaztuak, eta erreserba zentroa abian jarriko dela.\nJosu López Ubierna Bide Azpiegituren eta Mugikortasunaren Saileko foru diputatuak eta Marián Gutiérrez atalaren zuzendariak gaur Arabako Batzar Nagusietan azaldu dituzte zerbitzu berriaren ezaugarri nagusiak, zeinak gaur egun landa eremuko taxiek egiten duten eskariaren araberako garraio zerbitzua ordezkatuko baitu. López Ubiernak eta Gutierrezek baieztatu dute aurten bertan, 2017an, egingo dela zerbitzu horren lizitazioa.\n“Azken urteotan egin den garraio erregularraren berritzea osatu egin nahi dugu eskualde garraioa sakonean eraberrituz. Gure konpromisoa arabar guztien mugikortasuna bermatzea da, beraiek bizi diren udalerriko biztanleen kopurua gorabehera”, adierazi dute.\nGaur egun egiten den eskariaren araberako garraio zerbitzuak autobus linea erregularren geraleku gertukoenetara eramaten ditu landa eremuetako herrigune txikietan bizi direnak, edozein tokitan daudela ere. Erabiltzaileek, gainera, zerbitzua egin bezperan, beranduenik ere 18:00etan, abisatu egin behar dute, eta ezin dute zerbitzu hori erabili ez larunbat arratsaldeetan ez igandeetan, ez eta jaiegunetan ere.\nEskualde garraioaren zerbitzu berria abian jartzeari esker, nabarmen hobetuko dira prestazio horiek, eta eskualdeko hiriburuetara hurbilduko ditu erabiltzaileak, errazago izan dezaten autobus linea erregularrak erabiltzea, baina ez hori bakarrik, bai eta oinarrizko zerbitzuak jasotzea ere (hezkuntza, osasuna, saltegiak, finantza erakundeak, erakunde publikoak eta abar), zehaztutako ibilbide eta ordutegien bitartez.\n“Hemengo herririk txikienetan bizi direnek oinarrizko zerbitzuak errazago jaso ahal izatea da helburua. Horrekin, gizarte kohesioa eta lurralde oreka bultzatuko ditugu”, adierazi dute.\nBerritasunak izango dira, halaber, ordaintzeko BAT txartela erabiltzeko aukera izango dela, ohiko tarifetan beherapena egitea ahalbidetuko duena, eta erreserbak egiteko zentroa izango dela, web eta telefono bidezkoa.\nTalde tekniko bat hasi da dagoeneko kontratuen agiriak idazten 2017an lehiaketara ateratzeko, Bartzelonako Hiri Ekologiaren Ikasgelak proposatutako eredu batetik abiatuta.\nLópez Ubiernak, Arabako Batzar Nagusietan egin duen agerraldian, AP68 eta AP1 bidesaridun autobideak sarri erabiltzen dituzten arabarrentzako hobarien politika ere azaldu du, eta jakinarazi du iaz, 2016an, mila lagunek baino gehiagok jaso zituztela hobari horiek, batez beste 234 euro, guztira 256.000 euroko aurrekontuarekin.\nDiputatuak adierazi duenez, programa hori bateragarri da hiru foru aldundiek aurrera egiteko duten gogoarekin, “bidesari eta hobarien politika bateratua” lortzeko. “Xede horretarako, Gipuzkoako Foru Aldundiarekin hitz egiten ari gara, hain zuzen erakunde horrekin batera kudeatzen baitugu Gasteiz eta Eibar lotzen dituen AP1 autobidea, baina bi aldeok jakitun gara oso gai zaila dela”.


Forbesek mundua hobetzera laguntzen duten proiektuak babesten dituen euskal gastronomi sariari buruz hitz egiten du\nHome Gastronomia Forbesek mundua hobetzera laguntzen duten proiektuak babesten dituen euskal gastronomi sariari buruz...\nJill Barthek Basque Culinary World Prize sariaren hirugarren edizioari buruzko bi artikulu argitaratu ditu Forbesen. Guk, dagoeneko, hainbat alditan idatzi dugu sari honi buruz, hau martxan jarri zenetik zehazki eta oraingo honetan, sari honen helburuak eta folosifia hoberen azaldu diren aldietako bat da.\nLehenengo artikulua horretara zuzentzen da, saria zer den azaltzera eta honen sorrera bultzatzen duten eta funtzionamentua gidatzen duten arrazoiak azaltzera. Bigarrena, edizio honetako irabazleari buruz da.\nGuk behin baino gehiagotan adierazi dugu Basque Culinary World Prize saria martxan jartzearen ideia, ideia bikaina izan dela. Sukaldariek bultzatutako proiektu solidarioak saritzea eta saria, 100.000€, helburu hortara zuzendua izatea, bikaina da.\n“Gastronomiaren Nobel” sari bat sortzeko ideia eta aldi berean “euskalduna” denarekin lotuta joateko gaitasuna izan dutenei noizbait eskertu beharko dieguna da. Gainera, lehen ediziotik proiekzio zabala eta ospe handiarekin. Era berean iruditzen zaigu “Culinary Nation“ markaren sorrera, beti ere euskal nazio osoaren errealitatera eta ezagutzara zuzentzen delarik.\nForbes – 2018/7/12 – USA\nPrevious articleLANEk Alemania eta Euskal Herria jartzen ditu lanbide-heziketaren eredu bezala\nNext articleAtxagaren “Nevada Days” liburuaren kritika bikaina Washington Postean


Min miofasziala gezurtatzen | Fisteus\nMin miofasziala gezurtatzen\nbirziklatu zaitez, fisteus\nGaurkoan irakurketa kritiko bat gomendatzen dizuet, ea bide batez, “birziklatu zaitez” atalari bultzadatxo bat ematen diogun. Denon artean gai oso interesgarriak atera daitezke. Animatu zaitezte!\nAzkenaldian sarean, puntu gakoen eztabaida (berriro) piztu duen artikuluarekin nator. Artikulua osorik irakurtzeko parada hemen duzue.\nAutoreen esanetan min miofasziala sortzen duen hipotesi guztia gezurtatua izan da. Hemen ematen dituzten arrazoi batzuk:\n1- Puntu gako bat diagnostikatzerakoan ez dago adostasunik.\n2- Inter-ebaluatzaileen arteko fidagarritasuna eskasa da.\n3- Ez dago erreferentziako frogarik. (Gold standard).\n4- Hanturaren zopako sustantziak (GPRC, TNF-a, IL-1…), beste tokitan ere aurkitzen dira. (Mina ez dagoen tokitan).\n5- Elastografia bidez egindako ikerketak oso kalitate baxukoak dira eta ez dira sinesgarriak.\n6- Animalietan egindako biopsietan ez da aldaketa histologikorik aurkitu.\n7- Travell eta Simonsek proposatutako hipotesiaren aldeko froga esperimentalik ez da existitzen.\nHitz haundiegiak ote? Zer uste duzu zuk?\nOtsailaren 10eko eguneraketa:\nBadirudi eztabaida luzerako dijoala. Hemen oso interesgarriak diren beste bi ekarpen gaiari buruz:\n– Alde batetik autoreak berak, Body in Mind blogean idatzitakoa (ez galdu azpiko iruzkinak, oso onak baitira).\n– Eta bestetik, Jan Dommerholt eta Robert Gerwinek (ezagutzen ez dituztenentzat, min miofaszialaren barruan adituak dira) Journal of bodywork and movement therapies aldizkarian idatzitako erantzuna.\nMin miofasziala gustoko baduzu, ezin dituzu bi hauek galdu. Eztabaida bero-bero dago eta asko ikasi daiteke iritzi trukaketa hauetaz.\n1 pensamiento sobre “Min miofasziala gezurtatzen”\n2014/12/21 en 6:26 pm\nZenbat gustatzen zaizkidan horrelako iruzkinak, mitoak apurtuz edo birplanteatuz baten moduko hauek.\nBadira urte batzuk Oralnadorekin kurtsoa egin nuela. Noski, egin berritan dena puntu gako bezala ikusten nuen. Mina besoaren kanpoko aldean  puntu gakoa infraespinosoan (gainera prezio berdinean zulatzen erraza eta segurua), mina lepoa naiz okzipital inguruan  puntu gakoa trapezioaren goiko zuntzetan,…\nDenbora pasa zen eta miofaszialaren edo puntu gakoen nuen sinismena aldatzen joan zen. Emaitzak ez ziren nik nahi nuen bezain onak. Batzuetan “Banda tensa” bat haztatzen nuen, baita “punto hiprsensible” bat ere bertan, bertan zapaltzen nuenean pazienteak bere mina sentitzen zuen eta gainera mugimendu gutxiago zuen giharre hori luzatzen zen norantzan. Ezin zuen beste ezer izan puntu gako bat besterik! Zulatu, gainera “respuesta de espasmo local” delakoak sortu baina bai zera,- pazienteak ez zuen hobetzen!! Eta gainera min egiten nion!! Beste batzuetan berriz orratzarekin zulatzeko nahikoa izaten nuen giharre batean puntu mingarria aurkitu eta pazienteak mina edukitzea Travell & Simonsek giharre horrentzako esaten duten tokian. Zulatu eta pazienteak hobera egiten zuen! Non geratzen ziren “banda tensa” eta mugimendu falta bezalako kriterio diagnostikoak?\nGaur egun apenas erabiltzen dut “punción seca” nire pazienteekin. Oso ziur eduki behar dut pazientearen klinikaren iturria puntu gakoa dela eta aurretik beste tratamendu batzuek efekturik eduki ez badute erabiltzen dut teknika honek egiten duen mina eta.\nGuzti honi gehitu behar diogu azken urteetan pentsamendu neurofisiologikoak gure ikuspuntuan eduki duen eragina, tsunami bat bezala sartu zaigu gure fisio-etxean.\nBeraz ez nago ziur “punción seca”-k egiten duen efektua puntu gakoa desaktibatzen duelako ote den edo neurofisiologikoki min bortitz bat egitearen ondorio bat ote den. Badira beste teknika bortitz batzuk arrakastatsuak bezala onartuak ere, Trabert korronteak, masaje transberso profundo (Cyriax) edo eta minik gabe hobekuntzarik ez dagoelaren sinismena bera ere.\nBeraz ez nau harritu horrelako artikulu bat argitaratu izana. Are eta gehiago, osasuntsuak dira horrelako planteamendu “apurtzaileak” fisioterapia zientzia bat den heinean eta zientzia definizioz gezurtagarria denean.


Txikipedia:Heste lodi - Wikipedia, entziklopedia askea.\nHeste lodiaren egitura eta kokapena.\nHeste lodia digestio-aparatuko organo bat da, giharrezko hodi baten egitura duena, heste meharrean hasi eta uzkian bukatzen dena. Metro bat eta erdi luze da, gutxi gorabehera, eta 3-7 cm bitarteko diametroa du. Digestioaren soberakin edo hondakinak prestatzen ditu gorputzetik kanporatzeko. Artikulu honetan, gizakien kasuan organo honek dituen ezaugarriak aipatuko dira.\nHeste lodiak hainbat funtzio ditu: batetik, kimoan geratzen den ura xurgatzen du, behin gainontzeko digestio-aparatutik pasatuta. Bestetik, substantzia hori iraizkin edo gorozki bihurtuta pilatzen du eta, nahikoa metatu denean, uzkitik kanporatzeaz arduratzen da. Beraz, digestioaren hondakinak deshidratatzen eta gorotz bihurtzen ditu.\nHeste lodiaren atalak[aldatu | aldatu iturburu kodea]\nHeste lodiak hiru parte ditu:\nHeste lodiak materia fekala (gorozkiak) metatu behar du. Bestela, etengabe egon beharko genuke komunera joaten, eta ez egunean behin, behar litzatekeen bezala.\nHeste itsua: heste lodiaren hasierako zatia da, heste meharrari lotuta dagoena. 5-8 cm bitarteko luzera du. Heste itsuan, apendize deritzan luzapen bat dago.\nKolona: ondestearen aurretik dagoen atala da. Forma makotua (arku itxura) du eta haren tamaina 80-90 cm bitartekoa izan daiteke, edo are gehiagokoa. Hiru zatitan bereizten da: goranzko kolona, zeharkako kolona eta beheranzko kolona.\nOndestea: heste lodiaren bukaerako zatia da. Uzki deritzan esfinter (gihar-hodi) batean du amaiera. Bertatik kanporatzen da materia fekala (gorozkia), eta digestio-prozesua ere bertan bukatzen da.\nOrriaren azken aldaketa: 10 urtarrila 2022, 21:21.


ZER DA KALEKO ARTEA | kaleko artea. artearen kalea\nZER DA KALEKO ARTEA\nEz da erraza arte mota hau definitzea. Gaur egun arte, korronteak bereizteko modu nagusia estiloa izan da: barrokoa, kubista, gotikoa… Street art-arekin, ordea, estilo ugari daude, baina kontuan hartu behar dena da kalean aurkeztu den edo ez.\nBaina kalean egindako edozein marrazketa dugu kaleko artea? Hor dago debaterik handiena. Estetikoki ederrak iruditzen zaizkigun lan kaleko artea iruditzen zaigu. Aldiz, “tag” idaztea bandalismoa eta zikintasuna dela deritzogu. Horren mugak ere oso lausoak dira. Gainera, “ederra” adjektiboa oso erlatiboa da eta pertsonaren eta garaiaren arabera horren ikuspuntua alda daiteke.\nOndorioz, muga jartzea arte honetan ez du zentzu handirik, ez bada bere barneko sailkapenak egiteko. Hala ere, gaur egungo arte urbanoaren barnean bi mundu handi desberdintzen dira: graffitia eta postgraffitia. Nahiz eta bien arteko muga zehaztea ez den oso erraza, lan honetan bigarrenaz arduratuko gara, gaur egun goren aldian baitago eta graffitia baino askoz ere mundu zabalagoa delako.\nHala, postgraffitiak jarrera irekiagoa du graffitiak baino. Ondorioz, pentsamoldea ere anitzagoa da: kolaborazioa, paisaian txertatzea, prozedura ugari erabiltzea, publiko osorako mezuak (baita mezu politikoak ere) bidaltzea, iragankortasuna onartzea (edo ez) dira horren ezaugarri batzuk. Graffitia, aldiz, auzo marjinaletatik sortutako gauza denez, lehia handiago dute artisten artean. Bestalde, sinaduretan oinarritzen dute ia beti artelana eta aerosola erabiltzen dute oro har.\nAntzekotasuna eta diferentziak milaka izan litezke baina, laburbilduz, horiek dira, batikbat, hain gertu dauden bi mundu horien desberdintasunak.\nArchivado bajo TEORIA\nGRAFFITIA ETA POSTGRAFFITIA\nKALEKO ARTEA EUSKAL HERRIAN


Ohiko galderak Identifikazio zenbakia: 900000350\nEzkondu arte, hipoteka-mailegutik amortizatutako zenbatekoengatik eta ordaindutako interesengatik, ohiko etxebizitza-inbertsioaren ziozko kenkaria egin dezake ohiko etxebizitzaren jabea denak bakarrik, hots, emakumeak.\nKasu honetan, ezkontzen diren momentutik aurrera, foru komunikazio-erregimenean izan zein irabazpidezko erregimenean izan, interesatuetako bakoitzarentzat kengarriak izango dira maileguaren amortizazioa eta honen interesak, ordaindutakoaren proportzio berean. Kasu honetan berdin izango da etxebizitza ezkontide bakar baten izenean agertzea.\nKode Zibila 1.354 eta 1.357. artikulua\nZergaduna babes ofizialeko etxebizitza baten titularra da. Etxebizitzaren erosketa finantzatzeko hipoteka mailegua eskatu zuten hark eta bikotekideak. Ez daude ezkonduta eta ez dira izatezko bikote. Jakin nahi du ea bikotekideak (etxebizitzaren titularra ez dena) egin dezaiekeen ohiko etxebizitza eskuratzeagatiko kenkaririk hipoteka maileguaren kuotei, bai orain dauden egoeran, bai irabazpidean ezkonduz gero.